 

**בבית הדין הצבאי המחוזי**

**במחוז שיפוטי צפון**

בפני השופט: סא"ל שאול ארבל

**בעניין: התובע הצבאי (ע"י ב"כ, קמ"ש ארטיום נאורוב)**

**נגד**

**הנאשם: ח/XXX רב"ט ר' ג' (ע"י ב"כ עו"ד אסף זוהר)**

הכרעת-דין

על פי הודאתו מורשע הנאשם בעבירה של החזקת סם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, וכן עבירה של סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, התשט"ו-1955, בהתאם לכתב האישום ולפרטים הנוספים.

**ניתנה היום, כ"ז בתמוז התשפ"ג, 16.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר-דין

הנאשם הורשע על פי הודאתו בעבירה של החזקת סם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, וכן עבירה של סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, התשט"ו-1955, בהתאם לכתב האישום ולפרטים הנוספים.

על פי עובדות כתב האישום הנאשם החזיק בתיקו האישי ביחידה ביום 12.07.2023, שקית ניילון ובתוכה סם מסוכן מסוג קנאביס במשקל של כ-4 גרם נטו וכן שרידי סם מהסוג האמור וזאת ללא היתר כדין. כמו כן, ביום 13.07.2023, סירב הנאשם להיבדק בדיקות הדרושות לגילוי שימוש בסמים מסוכנים לאחר שנצטווה לעשות כן על ידי קצין שיפוט במשטרה הצבאית.

הצדדים הציגו בפניי הסדר אשר מתחשב בטיב העבירה, נסיבותיו האישיות של הנאשם, הודאה וחיסכון בזמן השיפוטי. על אף קולתו של ההסדר בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **עשרים (20) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **הורדה לדרגת טוראי.**

**זכות ערעור כחוק.**

**ניתן היום, כ"ז בתמוז התשפ"ג, 16.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**העתק נכון מהמקור  
  
ק' בית הדין**

**נערך על ידי: א.ל**

**בתאריך 31.07.2023**

**חתימת המגיה: סגן שיר בן-ארמון**